Επίδραση της προωρότητας στην αρτηριακή πίεση παιδιών και εφήβων και συσχετίσεις με βιοδείκτες πρώιμης νεφρικής και αγγειακής βλάβης
Creators: name: Χαΐνογλου, Αθανασία Δ.
Publisher: name: Aristotle University of Thessaloniki
Year: 2024
Subjects: Προωρότητα
Υπέρταση
Παιδιά
Νεφρική βλάβη
Prematurity
Hypertension
Children
Renal injury

description: Εισαγωγή και σκοπός: Το ιστορικό προωρότητας αποτελεί παράγοντα κινδύνου για την εμφάνιση υπέρτασης καθ' όλη τη διάρκεια της ζωής. Οι στόχοι της παρούσας μελέτης ήταν να διερευνηθούν διαφορές στα επίπεδα της αρτηριακής πίεσης (ΑΠ) και να εξεταστούν οι συσχετίσεις των παραμέτρων ΑΠ (ιατρείου, 24ωρης καταγραφής, κεντρικής συστολικής ΑΠ και της ταχύτητας σφυγμικού κύματος (PWV) με εργαστηριακούς βιοδείκτες νεφρικής και αγγειακής βλάβης στον ορό και τα ούρα σε παιδιά με ιστορικό προωρότητας σε σύγκριση με τελειόμηνα παιδιά. Μέθοδοι: Ο πληθυσμός της μελέτης συμπεριέλαβε 52 παιδιά και εφήβους που γεννήθηκαν πρόωρα και 26 υγιή παιδιά που γεννήθηκαν τελειόμηνα, τα οποία υποβλήθηκαν σε μέτρηση της ΑΠ ιατρείου, σε 24ωρη καταγραφή της ΑΠ, μέτρηση της κεντρικής συστολικής ΑΠ και της PWV. Σε όλους του συμμετέχοντες στη μελέτη μετρήθηκαν με ενζυμική ανοσοπροσροφητική δοκιμασία η συστατίνη C ορού, MMP-2 και -9 ορού, NGAL ορού και ούρων και β2 μικροσφαιρίνη ούρων. Αποτελέσματα: Τα παιδιά με ιστορικό προωρότητας παρουσίασαν υψηλότερες τιμές νυχτερινής ΣΑΠ z score σε σύγκριση με την ομάδα ελέγχου, αλλά δεν διέφεραν σε άλλες παραμέτρους της ΑΠ. Νυκτερινή υπέρταση βρέθηκε στο 78% (7/9) των πρώην πρόωρων παιδιών με υπέρταση με βάση την 24ωρη καταγραφή της ΑΠ. Το ιστορικό προωρότητας ήταν ανεξάρτητος προγνωστικός δείκτης της PWV z score. Οι εκτιμώμενες μέσες τιμές για τη PWV z score προσαρμοσμένες για την ηλικία, το φύλο, την παρουσία νεφρικής νόσου κατά τη γέννηση, την ΑΠ ιατρείου, τη νυχτερινή ΑΠ, την κεντρική ΣΑΠ και το BMI z score ήταν σημαντικά υψηλότερες σε πρόωρα άτομα σε σύγκριση με την ομάδα ελέγχου (0,703, 95%CI 0,431-0,975 έναντι -0,19, 95%CI -0,574-0,536, αντίστοιχα, p=0,027). Τα υπέρβαρα παιδιά με ιστορικό προωρότητας παρουσίαζαν τις υψηλότερες τιμές νυχτερινής ΣΑΠ και PWV z score. Τα επίπεδα βιοδεικτών ορού και ούρων δεν διέφεραν μεταξύ των ομάδων. Η NGAL του ορού παρουσίαζε σημαντικές συσχετίσεις με την ΣΑΠ z-score ιατρείου και την ΣΑΠ ημέρας και η CysC του ορού με τη ΔΑΠ ιατρείου z-score και την κεντρική ΣΑΠ z-score στην ομάδα των παιδιών με ιστορικό προωρότητας. Η ανάλυση ROC έδειξε ότι η NGAL του ορού θα μπορούσε να προβλέψει την υπέρταση σε πρόωρα παιδιά (AUC:0,713,p=0,010), ενώ η CysC του ορού προέβλεπε την υψηλή κεντρική ΣΑΠ (AUC:0,687, p=0,024). Συμπέρασμα: Το ιστορικό προωρότητας σχετίζεται με υψηλότερη νυκτερινή ΣΑΠ και αυξημένη αρτηριακή σκληρία στην παιδική και εφηβική ηλικία. Σε πρώην πρόωρα παιδιά, η NGAL ορού συσχετίστηκε σημαντικά με τη ΣΑΠ ιατρείου και η CysC ορού με την κεντρική ΣΑΠ, γεγονός που υποδεικνύει τον πιθανό ρόλο αυτών των βιοδεικτών στην πρόβλεψη της ανάπτυξης υπέρτασης σε παιδιά με ιστορικό προωρότητας.
description: Background and objectives: Preterm birth is a risk factor for the development of hypertension throughout life course. The aims of the study were to evaluate blood pressure level and to examine for associations of office, ambulatory blood pressure (BP) parameters, central systolic BP, and pulse wave velocity (PWV) with serum and urine biomarkers of cardiovascular and kidney damage in ex-preterm children compared to term children. Methods: This study included 52 children and adolescents born prematurely (ex-preterms) and 26 healthy children born full term (controls), who underwent office and ambulatory BP monitoring, assessment of central systolic BP (cSBP) and PWV. Serum matrix metalloproteinase-2, -9 (MMP-2, -9), serum cystatin C (CysC), serum and urine neutrophil gelatinase-associated lipocalin (NGAL) and b2 microglobulin were measured using enzyme-linked immunosorbent assay. Results: Preterm children presented higher night SBP z score values compared to controls, but did not differ in other ABPM parameters, office peripheral and central SBPs. Nocturnal hypertension was found in 78% (7/9) of ex-preterm children with ambulatory BP hypertension. Preterm birth was an independent predictor of PWV z score. Estimated marginal means for PWV z score adjusted for age, sex, presence of kidney disease at birth, office BPs, night BPs, central SBP, and BMI z scores were significantly higher in preterm individuals compared to controls (0.703, 95%CI 0.431-0.975 versus -0.19, 95%CI -0.574-0.536, respectively, p=0.027). Preterm children who were overweight presented the highest values of night SBP and PWV z score. Serum and urine biomarkers levels did not differ between groups. Serum NGAL presented significant correlations with office and day SBP z-score and serum CysC with office DBP z-score and cSBP z-score in the ex-preterm group. ROC analysis showed that serum NGAL could predict hypertension in ex-preterm children (AUC:0.713 ,p = 0.010), while serum CysC predicted high cSBP (AUC:0.687, p = 0.024). Conclusion: Preterm birth is associated with higher nocturnal BP and increased arterial stiffness in childhood and adolescence. In ex-preterm children, serum NGAL was significantly associated with peripheral SBP, and serum CysC with cSBP suggesting that the possible role of these biomarkers on early prediction of development of hypertension and increased cardiovascular risk in ex-preterm children with normal kidney function.